ברוש (מושב)

בְּרוֹשׁ הוא מושב בנגב הצפוני-מערבי, מדרום מזרח לנתיבות, ומצפון מזרח לאופקים כחלק מהמועצה האזורית בני שמעון. היסטוריה המושב שייך לשלושת מושבי "יחדיו" אשר הוקמו בסמיכות זה לזה, כחלק ממועצה אזורית בני שמעון על ידי תנועת המושבים. שם המושב הוא מן התנ"ך, בספר ישעיהו, מ"א 19: "אָשִׂים בָּעֲרָבָה, בְּרוֹשׁ תִּדְהָר וּתְאַשּׁוּר--יַחְדָּו." היישוב הוקם בשנת 1953 ומרבית תושביו הם יוצאי מרוקו. במושב 60 בתי משק והרחבה קהילתית. חלק מתושבי המושב עוסקים בחקלאות - בגידול תפוחי אדמה, תרנגולי הודו, תרנגולות ושיווק ביצים וכו' וחלקם עובדים מחוץ למושב. במושב מרכז המשותף לשלושת מושבי 'יחדיו', ובו פועלים בין היתר: מועדון קשישים, מועדוניות, ספרייה, מרפאות, מוסדות רווחה, בריכת שחייה, מגרשי כדורגל וטניס ואולם כדורסל מקורה. במושב בית כנסת ומקווה,מינימרקט, מגרש משחקים,מתחם נינג'ה ווגני ילדים. ילדי המושב לומדים בבית הספר היסודי "ניצני הנגב" בבית קמה ובחטיבת הביניים "מבואות הנגב" בקיבוץ שובל. בעבר פעל ביישוב בית ספר של רשת אוהלי יוסף יצחק חב"ד וכיום הוא נמצא בעיר נתיבות הסמוכה. אחד מבוגרי בית הספר הוא הרב יורם אברג'ל. המושב שוכן על יד דירי המפציצים הבריטיים. קישורים חיצוניים מושב ברוש, במרכז המידע להתיישבות בנגב של תנועת אור מידע על ברוש בקטלוג הספרייה הלאומית הערות שוליים